EkBass/fiwiki-20250220-pages-articles huggingface dataset:
Óscar de Marcos

Óscar de Marcos Arana (s. 14. huhtikuuta 1989 Laguardia, Álavan maakunta, Espanja) on espanjalainen jalkapalloilija, joka edustaa Espanjan korkeimmalla sarjatasolla Primera Divisiónissa pelaavaa bilbaolaista Athleticia. Hän on monipuolinen pelaaja, joka kykenee pelaamaan vedettynä hyökkääjänä tai laitalinkkinä. == Seurajoukkueura == De Marcos on vitorialaisen Alavésin kasvatti ja debytoi seuran edustusjoukkueessa Segunda Divisiónin ottelussa Tenerifeä vastaan 21. joulukuuta 2008. Debyyttikaudellaan, joka päättyi joukkueen putoamiseen, hän pelasi kaikkiaan 20 ottelussa ja teki viisi maalia. Heinäkuussa 2009 De Marcos siirtyi noin 360 000 euron kaupassa Primera Divisiónin Athleticiin, jonka kanssa hän teki neljävuotisen sopimuksen. Hänet rekisteröitiin alun perin seuran B-joukkueeseen, mutta hän nousi odotettua suurempaan rooliin edustusjoukkueessa ja pelasi B-joukkueessa kauden aikana vain yhden ottelun. Edustusjoukkueessa De Marcos debytoi 6. elokuuta 2009 Eurooppa-liigan karsintaottelussa Young Boysia vastaan. Kymmenen päivää myöhemmin hän teki ensimmäisen maalinsa Supercopa de Españan ensimmäisessä osaottelussa Barcelonaa vastaan. Kaikki kilpailut mukaan lukien otteluita kertyi ensimmäisellä kaudella 29 ja maaleja kolme. Kaudeksi 2010–2011 hänelle annettiin edustusjoukkueen pelinumero 10. == Maajoukkueura == De Marcos osallistui alle 20-vuotiaiden MM-kilpailuihin vuonna 2009. Hän pelasi alkulohko-otteluissa Tahitia ja Venezuelaa vastaan, mistä jälkimmäisessä hän oli avauskokoonpanossa. == Lähteet == == Aiheesta muualla == * Óscar de Marcosin esittely Athleticin sivustolla Luokka:Espanjalaiset jalkapalloilijat Luokka:Baskijalkapalloilijat Luokka:Vuonna 1989 syntyneet Luokka:Elävät henkilöt
NRK1

NRK1 on Norjan yleisradioyhtiö NRK:n ensimmäinen televisiokanava. Kanava aloitti virallisesti vuonna 1960. Kanavan uutisohjelman nimi on Dagsrevyen. NRK1 näytti Talviolympialaiset 2010, ja näyttää myös muita suurtapahtumia, kuten Eurovision laulukilpailun semifinaalit ja finaalin. Vuonna 2010 julkaistiin NRK HD. Kanavan ensimmäinen lähetys oli Vancouverin olympialaisten avajaisseremonia, mutta ensimmäinen HD-lähetys oli Super Bowl XLIV 7. helmikuuta 2010. NRK1-kanavan katsojaosuus vuonna 2007 oli 40%. == Lähteet == == Aiheesta muualla == Kanavan kotisivut Luokka:Norjalaiset televisiokanavat Luokka:Vuonna 1960 perustetut televisiokanavat Luokka:Norsk Rikskringkasting
Parketointi

Parketointi ( Sanaa käytetään nykyisin myös parketin asentamisesta. ==Lähteet== Luokka:Puuntyöstö Luokka:Maalausmateriaalit
Walter Mikron

Walter Mikron on 4-sylinterinen, ilmajäähdytetty, rivimoottori pieniä lentokoneita varten. Se kehitettiin Tšekkoslovakiassa vuonna 1938. Moottoria valmisti Walter Engines vielä ainakin vuonna 2007. Sen 2,4-litrainen moottori tuottaa 65 hevosvoimaa 2 600 kierroksella minuutissa.Gunston, Bill. World Encyclopedia of Aero Engines. Cambridge, England. Patrick Stephens Limited, 1989. ISBN 1-85260-163-9 s. 174. ==Koneet, joissa on käytetty Walter Mikronia== *Avia BH-1 *Alaparma Baldo *Avions Fairey Belfair *Avions Fairey Junior *Bücker Bü 180 *Chrislea Airguard *Currie Wot *Isaacs Fury *Jodel D11 *Koolhoven F.K.53 *Luton Major *LWD Żak *RWD-16 *RWD-21 *RWD-23 *Tipsy B *Utva C-3 Troika *Zlín Z-XII ==Tekniikkaa== * 4 sylinteriä * männän halkaisija 85 mm * iskunpituus 96 mm * tilavuus 2,44 litraa * moottorin pituus 804 mm * moottorin leveys 341 mm * moottorin korkeus 635 mm * massa 60 kg * yksi imu- ja yksi pakoventtiili per sylinteri * yksi Claudel-Hobson-kaasutin * polttoaine: 68 oktaaninen bensiini * ilmajäähdytetty * teho 48,5 kW (65 hv) 2600 kierroksella * puristussuhde 5,2:1 * teho/paino-suhde 0,8 kW/kg ==Lähteet== ==Aiheesta muualla== *Oldengine.org Luokka:Polttomoottorit Luokka:Lentokonemoottorit
Arthur Okun

Arthur Melvin Okun (28. marraskuuta 1928 – 23. maaliskuuta 1980) oli yhdysvaltalainen taloustieteilijä. Okun oli vuosina 1968–1969 Yhdysvaltain presidentin talousneuvontajien jäsen. Hän on esittänyt Okunin lain, joka selvittää työttömyyden ja talouskasvun välisen suhteen.Etla.fi ==Lähteet== ==Aiheesta muualla== *Arthur Melvin Okunin elämäkerta Luokka:Yhdysvaltalaiset taloustieteilijät Luokka:Vuonna 1928 syntyneet Luokka:Vuonna 1980 kuolleet
Blood Count

”Blood Count” on Billy Strayhornin säveltämä jazzkappale vuodelta 1967. Sävellys oli tarkoitettu Strayhornin Duke Ellingtonille kirjoittaman kolmiosaisen teoksen yhdeksi osaksi ja oli alun perin nimeltään ”Blue Cloud”. Säveltäjä kuitenkin joutui syövän takia sairaalahoitoon ja viimeisteli kappaleen maatessaan sairaalassa. Strayhorn kuoli 31. toukokuuta 1967 ja ”Blood Count” jäi hänen viimeiseksi sävellyksekseen. Ellington nauhoitti kappaleen saman vuoden elokuussa Strayhorn-tribuuttialbumilleen ...And His Mother Called Him Bill. Tunteellinen Ellington ei nauhoituksen jälkeen enää koskaan soittanut kappaletta, mutta myöhemmin sen ovat levyttäneet useat jazzartistit mukaan lukien Stan Getz, Jimmy Rowles, Joe Henderson ja Bobby Watson. == Lähteet == Luokka:Vuoden 1967 kappaleet Luokka:Billy Strayhornin säveltämät kappaleet Luokka:Jazzkappaleet Luokka:Yhdysvaltalaiset musiikkikappaleet
Sean Pertwee

Sean Pertwee (s. 4. kesäkuuta 1964 Lontoo, Britannia) on brittiläinen näyttelijä. Hänet on nähty lukuisissa yhdysvaltalaisissa ja brittiläisissä elokuvissa ja televisiosarjoissa. Elokuvista mainittakoon ainakin Wilderness, Dog Soldiers ja Aku Louhimiehen Vuosaari. Televisiossa Pertwee on esiintynyt muun muassa sarjoissa Rimakauhua ja rakkautta, Skins – liekeissä, Tudors, Murhan jäljet, Neiti Marple: Syyttävä sormi, Holmes NYC ja Gotham. Sean Pertwee on tunnettu matalasta äänestään, ja hän on hyvin käytetty ääninäyttelijä. Pertween sukuun kuuluu useita näyttelijöitä, joista tunnetuin Sean Pertween itsensä ohella on hänen edesmennyt isänsä, Jon Pertwee. Tämän tunnetuin rooli oli Tohtorin kolmas inkarnaatio BBC:n scifisarjassa Doctor Who. Pertwee on tunnettu jalkapallojoukkue Chelsean uskollisena kannattajana ja hän on esiintynyt Britannian Työväenpuolueen tukijoukoissa. == Filmografia == * Coping with Cupid (1991) * London Kills Me – levottomat jalat (London Kills Me, 1991) * Leon the Pig Farmer (1992) * Dirty Weekend (1993) * Swing Kids – Rytmin kapinalliset (Swing Kids, 1993) * Shopping (1994) * Suuri aalto (Blue Juice, 1995) * I.D. (1995) * Deadly Voyage (1996) * Viimeinen horisontti (Event Horizon, 1997) * Soldier (1998) * Talos – muumion kirous (Tale of the Mummy, 1998) * Stiff Upper Lips (1998) * Five Seconds to Spare (1999) * Love, Honour and Obey (2000) * Seven Days to Live (2000) * Kaava 51 (The 51st State, 2001) * Cubic (Equilibrium, 2002) * Dog Soldiers (2002) * Goal! (2005) * Uskollinen Bobby (Greyfriars Bobby, 2005) * The Prophecy: Uprising (2005) * The Last Drop (2005) * Renaissance (2006) * Wilderness (2006) * Dangerous Parking (2007) * Goal II: Living the Dream (2007) * When Evil Calls (2007) * Botched (2007) * Doomsday (2008) * Mutant Chronicles (2008) * 4.3.2.1 (2010) * Just for the Record (2010) * Ultramarines: The Movie (2010) * The Devil's Playground (2010) * Heaven and Earth (2010) * Four (2010) * Vuosaari (2012) * The Magnificent Eleven 2013 * U.F.O (2013) * The 4th Reich (2013) * Manor Hunt Ball (2013) * The Reckoning (2020) * The Invitation (2022) == Aiheesta muualla == * * Luokka:Brittiläiset näyttelijät Luokka:Vuonna 1964 syntyneet Luokka:Elävät henkilöt
My Romance

”My Romance” on Richard Rodgersin säveltämä ja Lorenz Hartin sanoittama musiikkikappale vuodelta 1935. Kappale esitettiin ensimmäisen kerran vuoden 1935 Broadway-musikaalissa Jumbo, jossa sen lauloivat Gloria Grafton ja Donald Novis Paul Whitemanin orkesterin säestäminä. Lontoon teatterissa se sai ensiesityksensä vuonna 1941, jolloin sen lauloi Jack Hulbert näytelmässä Hulbert’s Follies. Doris Day esitti kappaleen Jumbo-musikaalin elokuvaversiossa vuonna 1962. ”My Romancesta” on tullut myös suosittu jazzstandardi; sen ovat esittäneet muun muassa Ben Webster, Bill Evans, Art Blakey, Ella Fitzgerald, Margaret Whiting, Dave Brubeck, Carly Simon, Carmen McRae, Rosemary Clooney ja Tony Bennett. Kappaleen sanat kertovat kaiken ylimääräisen turhuudesta rakkaussuhteessa ja listaavat monia kliseisiä asioita, joita rakastavaiset eivät tarvitse. == Lähteet == Luokka:Vuoden 1935 kappaleet Luokka:Richard Rodgersin säveltämät kappaleet Luokka:Lorenz Hartin sanoittamat kappaleet Luokka:Jazzstandardit
After You’ve Gone

”After You’ve Gone” on Turner Laytonin säveltämä ja Henry Creamerin sanoittama musiikkikappale vuodelta 1918. Sen esitti ensimmäisenä laulaja ja näyttelijä Al Jolson vaudeville-esityksessä New Yorkin Wintergarden Theaterissa. Sen nauhoittivat vuoden sisällä useat artistit. Marion Harrisin Rosario Bourdonin orkesterin kanssa. nauhoittama versio nousi vuonna 1919 listaykköseksi Yhdysvalloissa. Kappaleesta tuli swing-aikakaudella jazzstandardi, jonka nauhoittivat muun muassa Count Basie, Benny Goodman ja Lionel Hampton. == Lähteet == == Aiheesta muualla == Luokka:Vuoden 1918 kappaleet Luokka:Jazzstandardit
Huutomerkki (täsmennyssivu)

Huutomerkki voi viitata seuraaviin: *huutomerkki, välimerkki *Huutomerkki, Tammen kirjasarja 1968–1983 *Huutomerkki, oululainen kirjoittajayhdistys
Paavo J. Heinonen

Paavo J. Heinonen (s. 1978) on oululainen kulttuurialan työntekijä. Hän on kulttuurilehti Kaltion päätoimittaja vuodesta 2010 alkaen ja Oulun Taiteiden yö ry:n toiminnanjohtaja. Hän on mukana myös muun muassa kirjoittajayhdistys Huutomerkin, Oulun Elokuvakeskuksen ja Pohjoisen valokuvakeskuksen toiminnassa.Hanna Syrjälä, Pinnallisuus häiritsee päätoimittajaa, Helsingin Sanomat, 13.8.2010 sivu D 8 Heinonen toimi Hallaus-aikakauskirjan päätoimittajana vuosina 2006–2009. Heinonen on valmistunut kirjallisuuden maisteriksi Britanniassa Brightonissa Sussexin yliopistosta. Hän on Oulun kaupunginvaltuutettu vasemmistoliitosta.http://oulu.vas.fi/valtuustoryhma/ ==Lähteet== Luokka:Suomalaiset päätoimittajat Luokka:Oulun kaupunginvaltuutetut Luokka:Vasemmistoliiton poliitikot Luokka:Vuonna 1978 syntyneet Luokka:Elävät henkilöt
Lännen tie (televisiosarja)

Lännen tie (Rawhide) on yhdysvaltalainen lännensarja, jota CBS esitti 1959-1966. Sarjan tapahtumat sijoittuvat 1860-luvulle ja se kertoo San Antoniosta, Texasista Sedaliaan, Kansasiin karjaa ajavista karjapaimenista. Karjapaimenten työnjohtajaa Gil Favoria näytteli Eric Fleming ja hänen apulaistaan Rowdy Yatesia Clint Eastwood. Flemingin jätettyä sarjan sen viimeisellä tuotantokaudella sai Yates Favorin paikan työnjohtajana. Yatesin rooli oli Eastwoodin läpimurtorooli suuren yleisön tietoisuuteen. Sarjan samannimisen Dmitri Tjomkinin säveltämän ja Ned Washingtonin sanoittaman tunnuskappaleen esitti Frankie Laine. Suomessa kappale nousi listoille vuonna 1966 Matti Heinivahon esittämänä. == Roolit == == Lähteet == Luokka:Yhdysvaltalaiset draamasarjat Luokka:Lännensarjat Luokka:1950-luvun televisiosarjat Luokka:1960-luvun televisiosarjat Luokka:CBS:n televisio- ohjelmat
Dyanne Thorne

Dyanne Thorne (14. lokakuuta 1936 Greenwich, Connecticut, Yhdysvallat – 28. tammikuuta 2020 Las Vegashttps://www.nytimes.com/2020/02/13/movies/dyanne- thorne-dead.html) oli yhdysvaltalainen näyttelijä ja pin-up-lehtien alastonmalli, joka käytti myös taiteilijanimiä Lahna Monroe, Rosalee Stein, Diane Thorne ja Penni Walters. Thorne tunnettiin parhaiten neljän natsieksploitaation kantateoksiin kuuluvan Ilsa-elokuvan pääosan esittäjänä. Sarjan tunnetuin elokuva on vuonna 1974 ilmestynyt Ilsa, She Wolf of the SS (1974), joka synnytti natsieksploitaatio-elokuvagenren. Elokuvassa Thorne esitti julmaa dominatrixia, joka tekee kokeita keskitysleirin vangeilla ja käyttää heitä seksuaalisesti hyväkseen. Saksassa aikanaan kielletty elokuva tuli kuuluisaksi sadistisesta sisällöstään ja natsien julmuuden kuvaamisesta seksuaalisuuden kontekstissa. Ilsa-sarjan muut osat ovat Ilsa, Harem Keeper of the Oil Sheiks (1976), Ilsa, the Tigress of Siberia (1977) ja Ilsa, the Wicked Warden (1977). Elokuvien lisäksi Thorne esiintyi lukuisissa televisiosarjoissa, muun muassa alkuperäisessä Star Trekissä. Hän oli naimisissa myös Ilsa-elokuvissa esiintyneen Howard Maurerin kanssa. ==Valikoitu filmografia== * Sin in the Suburbs (1964) * Point of Terror (1971) * The Erotic Adventures of Pinocchio (1971) * Blood Sabbath (1972) * Snatched Women (1974) * Ilsa, She Wolf of the SS (1974) * The Swinging Barmaids (1975) * Ilsa, Harem Keeper of the Oil Sheiks (1976) * Beyond Fulfillment (1976) * Ilsa, the Tigress of Siberia (1977) * Ilsa, the Wicked Warden (1977) * Hellhole (1985) * Real Men (1987) == Lähteet == == Aiheesta muualla == * * * * Dyanne Thorne Memory Alpha -Star Trek -wikissä Luokka:Yhdysvaltalaiset näyttelijät Luokka:Yhdysvaltalaiset mallit Luokka:Vuonna 1936 syntyneet Luokka:Vuonna 2020 kuolleet
Viljavuus

Viljavuus tarkoittaa (viljelys)maan hedelmällisyyttä, johon ihmisen tekemät viljely-, maanparannus- ja lannoitustoimet vaikuttavat ratkaisevasti. Viljavuudeltaan hyvä maa tuottaa jatkuvasti hyviä satoja. Viljavuus riippuu maan fysikaalisista, kemiallisista ja mikrobiologisista ominaisuuksista. Maan jatkuva viljely alentaa viljavuutta, ellei luonto esimerkiksi tulvien muodossa tai ihminen muokkaamalla ja lannoittamalla korvaa maasta otettuja kasvien ravinteita.Otavan iso tietosanakirja, Otava 1960–1965. Maan luontaista viljavuutta tarvitaan vain alkeellisessa maataloudessa. Siihen vaikuttavat kosteus- ja lämpöolot, maan kalkkipitoisuus ja kasvien typensidonta. Kehittyneessä viljelytekniikassa viljavuutta parannetaan muun muassa kalkituksella ja lannoituksella, mikä on vähentänyt luontaisen viljavuuden merkitystä. Ennen luonnostaan runsasravinteiset savimaat olivat satoisia, mutta myöhemmin lannoitetut keveämmät maat ylittivät niiden satotason.Uusi tietosanakirja, Tietosanakirja oy 1960–1966. Eloperäinen humus kohottaa kivennäismaiden viljavuutta tekemällä ne kuohkeammiksi ja ilmavammiksi sekä pieneliöille sopivaksi. Maan hedelmällisyyttä voidaan tutkia tekemällä viljavuustutkimus. ==Lähteet== Luokka:Kasvintuotanto Luokka:Maaperätiede
ATP Tour Masters 1000

ATP Tour Masters 1000 (aiempi nimi ATP Masters Series) on joukko tennisturnauksia ATP-kiertueella. Masters-sarja on toiseksi suurin luokka ATP- kiertueella heti Grand Slam-turnausten jälkeen. Sarjaan kuuluu yhdeksän turnausta, joista jokaisesta voittaja saa 1 000 ranking-pistettä. Eniten voittoja Masters-turnausten kaksinpelissä on saanut Rafael Nadal, jolla on 33 voittoa ja toisena Novak Đoković, jolla on 32 voittoa. Roger Federerillä voittoja on 27.. Novak Đoković on ainoa pelaaja, joka on voittanut kaikki yhdeksän Masters-turnausta. == Turnaukset == Turnaus Kaupallinen nimi Kaupunki Maa Kenttä Indian Wells BNP Paribas Open Indian Wells Kova Miami Miami Open Key Biscayne Kova Monte Carlo Monte-Carlo Rolex Masters Monte Carlo Massa Madrid Mutua Madrid Open Madrid Massa Rooma Internazionali BNL d'Italia Rooma Massa Montréal / Toronto Rogers Cup Montréal / Toronto Kova Cincinnati Western & Southern Open Mason Kova Shanghai Shanghai Rolex Masters Shanghai Kova Pariisi Rolex Paris Masters Pariisi Kova == Katso myös == * ATP Tour 500 * ATP Tour 250 == Lähteet == == Aiheesta muualla == *Association of Tennis Professionals (ATP) Tour viralliset sivut *International Tennis Federation (ITF) viralliset sivut Luokka:Tennisturnaukset *
Viljavuustutkimus

Viljavuustutkimus tarkoittaa maan kalkitus- ja lannoitustarpeen selvittämistä maanäytteille laboratoriossa tehtävillä standardoiduilla kemiallisilla analyyseillä. Suomessa tutkimuksia tekevät useat laboratoriot.Factum, Weilin+Göös 2003–2005, ISBN 951-35-6646-3. Maa-analyysissä selvitetään eri menetelmillä kasveille tärkeiden ravinteiden määrä, maan happamuus, humuspitoisuus ja maalaji. Viljavuustutkimuksen perusteella laaditaan viljely- ja lannoitussuunnitelma sekä voidaan piirtää viljavuuskartta, jossa erilaisin merkein osoitetaan maan muokkauskerroksen ominaisuudet.Otavan iso tietosanakirja, Otava 1960–1965, hakusanat viljavuustutkimus ja viljavuuskartta. Viljavuustutkimus-nimitys otettiin Suomessa käyttöön 1950-luvulla. ==Katso myös== * Viljavuus ==Lähteet== Luokka:Kasvintuotanto Luokka:Maaperätiede
Sanforointi

Sanforointi eli Sanfor-käsittely on varsinkin puuvillakankaille käytetty viimeistysmenetelmä, jossa kangasta kutistetaan mekaanisesti sellaisiin mittoihin, ettei pesu aiheuta enää merkittäviä mittamuutoksia loimen eikä kuteen suunnassa.Iso tietosanakirja, WSOY 1995–1997, ISBN 951-0-20153-7. Käsittely suoritetaan Sanfor-koneella, jossa kutistettava kangas painetaan venytetylle huopaliinalle. Huovan palautuessa entisiin mittoihin kutistuu kangas kokoon sen mukana. Kutistuma saadaan pysyväksi käyttämällä apuna kuumaa höyryä. Tarvittavan kutistuksen määrä selvitetään tekemällä pesukokeita.Otavan iso tietosanakirja, Otava 1960–1965. Kankaassa saadaan käyttää merkintää Sanfor, jos sen pesukutistuma on alle yksi prosentti. Menetelmä otettiin käyttöön 1930-luvulla ja se on nimetty yhdysvaltalaisen keksijänsä Sanford L. Cluettin (1874–1968) mukaan.Uusi tietosanakirja, Tietosanakirja oy 1960–1966.Keksijän esittely englanniksi. ==Lähteet== Luokka:Tekstiiliteollisuus
Hyalinoecia tubicola

Hyalinoecia tubicola on Eunicida-lahkoon kuuluva, läpinäkyvässä putkessä elävä monisukasmato, jota esiintyy maailman kaikilla merialueilla. == Koko ja ulkonäkö == H. tubicolalla on enintään 21,5 senttimetrin pituinen, ohut ruumis, joka on jakaantunut 180 jaokkeeseen. Eläin on väriltään kellertävä ja helmiäishohtoinen ja sitä ympäröi tiivis, läpinäkyvä putki, jonka pinnalla on himmeitä renkaita. Pään etuosassa on lyhyt ja kartiomainen huuliliuska eli prostotium, jossa on kolme tuntosarvea sekä kaksi soikeaa palpia edessä ja kaksi suurta, pyöreää palpia alapuolella. Mato pystyy työntämään esiin ruoansulatuskanavastaan teräväleukaisen kärsän eli probosciksen. Pään takaosa eli peristomi on samankokoinen tai pienempi kuin ensimmäinen jaoke. Jokaisessa jaokkeessa on lihaksikas jalakepari, jossa on kimppu kullankeltaisia kitiinisukasia sekä terävä neulamainen aciculum. Kolmessa ensimmäisessä jaokkeessa jalakkeet ovat erityisen suuret ja suuntautuneet eteen- ja alaspäin. Jaokkeiden selkä- ja vatsapuolella on hengitys- ja kosketuseliminä toimivia lisäkkeitä, joiden muoto vaihtelee neulamaisesta tylppään tai tyynymäiseen. Takimmaisissa jaokkeissa lisäkkeiden tyveen on kiinnittynyt myös pitkiä kiduslankoja. == Levinneisyys == H. tubicolaa tavataan maailman kaikilla merialueilla. == Elinympäristö == H. tubicola elää kaikenlaisilla pohjilla vuorovesivyöhykkeeltä yli 4 kilometrin syvyyteen asti. == Ravinto == H. tubicola on kaikkiruokainen haaskaeläin. == Lähteet == Luokka:Monisukasmadot
Borodino (Krasnojarskin aluepiiri)

Borodino () on kaupunki Krasnojarskin aluepiirissä Venäjällä. Se sijaitsee Itä-Sajanin pohjoispuolella 186 kilometriä Krasnojarskista itään. Kaupungin kautta kulkee Novosibirskin ja Irkutskin välinen M53-valtatie. 18 kilometrin päässä sijaitsee Siperian radan Zaozjornajan asema. Asukkaita on 18 700 henkeä (vuonna 2009). Paikkakunta on saanut alkunsa vuonna 1949 syntyneestä hiilikaivostyöläisten asutuksesta. Sen nimi perustuu lähistöllä sijaitsevaan Borodinon kylään, jonka karkotetut sotilaat perustivat 1800-luvun alussa. Kaupunginoikeudet Borodino sai vuonna 1981. Tärkein työnantaja on kivihiilikaivos. ==Lähteet== ==Aiheesta muualla== * Borodinon kaupungin sivusto Luokka:Krasnojarskin aluepiirin kaupungit
Kouvolan Urheilijat

Kouvolan Urheilijat (KU) on vuonna 1900 perustettu kouvolalainen urheiluseura.. Alkuvuosikymmeninä seura toimi ensin Kouvolan Nuorisoseuran yhteydessä ja sitten Kouvolan VPK:n yhteydessäKouvolan Urheilijat 1900-1950 ss.10-11. Varsinaisesti seura aloitti toiminnan itsenäisenä järjestönä vuoden 1917 lopulla, jolloin otettiin käyttöön nimi Kouvolan UrheilijatKouvolan Urheilijat 1900-1950 s.11. Seura keskittyy nykyisin yleisurheiluun, jossa se on voittanut muun muassa Kalevan maljan. Kalevan maljan KU voitti vuosina 1942 ja 1981. Vuoteen 1921 asti KU oli yleisseura, johon keskittyi kaikki Kouvolassa harjoitettu urheilutoiminta. Sen jälkeen eri lajien harrastajat alkoivat hiljalleen perustaa omia erikoisseurojaan. Seurasta ovat sittemmin eriytyneet erikoisseuroikseen muun muassa Kouvolan Painijat, Kouvolan Hiihtoseura, Kouvolan Rasti -72, Kouvolan Pyöräilijät ja Kouvolan Kiekko -65. Palloilutoimintaa seura harjoitti nimellä Kouvolan Urheilijain Palloilijat (KUP). Se pelasi jalkapalloa neljä kautta Suomensarjassa (1937–1939, 1952) ja jääpalloa neljä kautta SM-sarjassa. Yhdistyksellä on edelleen perinnetoimintaa molemmissa lajeissa. === Sarjat ja sijoitukset Jääpallossa=== Kausi Sarja Sija O V T H TM – PM P 1946 Maakuntasarja (Kymenlaakson lohko II) 1\. 3 3 0 0 8 – 3 6 1947 Maakuntasarja 6. 5 3 0 2 14 – 11 - 1948 Maakuntasarja (Etelälohko) 1\. 4 4 0 0 13 – 4 - 1949 Suomensarja (Itälohko A) 2\. 2 1 0 1 6 – 8 2 1950 Suomensarja (Etelälohko) 3\. 5 3 1 1 9 – 6 7 1951 Suomensarja (Keskilohko) 1\. 4 4 0 0 23 – 6 8 1952 SM-sarja (Itälohko) 14\. 7 1 1 5 13 – 35 3 1953 Suomensarja (Itälohko) 4\. 7 3 1 3 23 – 20 7 1954 Suomensarja (Itälohko) 1\. 7 6 1 0 24 – 6 13 1955 SM-sarja 10. 9 0 1 8 18 – 57 1 1956 Suomensarja (Lohko 3) 6\. 5 1 0 4 16 – 33 2 1957 Suomensarja (Lohko 2) 2\. 6 5 1 0 43 – 19 11 1958 Suomensarja (Lohko 2 / SM-sarjakarsinta) 2\. 7 4 3 0 11 – 8 11 1959 SM-sarja 5. 9 4 1 4 24 – 39 9 1960 SM-sarja 9. 9 3 1 5 22 – 34 7 1961 Suomensarja (Itälohko 1) 3\. 6 4 0 2 22 – 9 8 1962-1968 Kouvolan sudet == Lähteet == * ===Viitteet=== == Aiheesta muualla == *Virallinen sivusto Luokka:Kouvolalaiset urheiluseurat Luokka:Suomalaiset yleisurheiluseurat Luokka:Vuonna 1900 perustetut urheiluseurat
Heinolan Isku

Heinolan Isku on heinolalainen urheiluseura. Seura perustettiin vuonna 1930. Iskussa lajeina olivat silloin jääpallo sekä jalkapallo. Seura liittyi Suomen Valtakunnan Urheiluliiton Lahden piiriin vuonna 1931, jolloin lajivalikoimaan tulivat myös yleisurheilu, hiihto, paini, nyrkkeily ja voimistelu. 1940-luvulla mukaan tulivat myös suunnistus ja koripallo. == Lähteet == == Aiheesta muualla == *Virallinen kotisivu Luokka:Heinolalaiset urheiluseurat Luokka:Suomalaiset urheilun yleisseurat
Herttoniemen Urheilijat

Herttoniemen Urheilijat (HerU) on helsinkiläinen, vuonna 1957 perustettu urheiluseura. Seura pelasi jalkapalloa Suomensarjassa viisi kautta vuosina 1964–1968. Vuonna 1967 se vaihtoi nimekseen Helsingin Herttua. Seuran paras sijoitus Suomensarjassa oli kaudella 1966 saavutettu kolmas sija. Kauden 1968 päätteeksi seura sijoittui lohkonsa viimeistä edeltäväksi ja putosi sarjasta. Seura pelasi myös pesäpallon suomensarjassa 1963-1976. Vuonna 1966 se oli lähellä jopa mestaruussarjaan nousua. Lohkovoiton ja nousun ratkaisseessa uusintaottelussa se kuitenkin hävisi Puna-Mustille.Miesten suomensarjan ottelut 1945-2014 Seura luovutti suomensarjapaikkansa 1977 Helsinki- Pesikselle. B-poikien Suomen mestaruuden HerU voitti vuonna 1966.Helsinkiläisiä pesisseuroja sivu 8, Matti Rasilainen == Junioritoiminta == Pesäpallon junioreiden SM-mitalit Pesäpallon junioreiden SM-mitalit Pesäpallon junioreiden SM-mitalit Pesäpallon junioreiden SM-mitalit Pesäpallon junioreiden SM-mitalit Joukkue Mitalit Vuodet Yhteensä A-pojat A-pojat B-pojat Yhteensä: Yhteensä: Yhteensä: 2 == Lähteet == Luokka:Herttoniemi Luokka:Helsinkiläiset urheiluseurat
Bisajärvi

Bisajärvi () on pieni järvi Vantaan itäosassa Sotungissa. Se sijaitsee Sipoonkorven kansallispuiston läntisessä osassa, mutta sen vesialue ei kuitenkaan kuulu kansallispuistoon. Järven pinta-ala on 4,0 hehtaaria, ja sen rantaviivan pituus on 900 metriä. Järven etelärannalla on muutama vapaa-ajan asunto, mutta muutoin rannat ovat metsäisiä ja kuuluvat kansallispuistoon. Koillisrannalla on keittokatos. Bisajärven lasku-uoma lähtee järven eteläpäästä ja yhtyy Krapuojaan, joka laskee mereen Kapellvikenissä, Helsingin Östersundomissa. == Palvelut retkeilijöille == Bisajärven rannalla kohoaa vuonna 2019 valmistunut keittokatos, jonka vieressä kulkee talvisin Vantaan kaupungin ylläpitämä hiihtolatu. Bisajärvi on harvoja vesistöjä, jotka sijaitsevat kansallispuiston alueella. Bisajärveltä löytyy myös yleisökuivakäymälä. Kuva:Spring evening at Bisajärvi in Sotunki, Vantaa, Finland, 2021 May.jpg|Bisajärvi kevätiltana toukokuussa 2021 Kuva:Spring evening at Bisajärvi in Sotunki, Vantaa, Finland, 2021 May - 2.jpg|Järvi etelän suuntaan Kuva:Bisajärvi2019.jpg|Kuva kesältä 2019 Kuva:Bisajärvi 01.jpg|Joulukuussa 2018 == Lähteet == == Aiheesta muualla == Luokka:Vantaan järvet Luokka:Sotunki Luokka:Krapuojan vesistö
Paikkarin seisake

Paikkarin seisake oli Naantalin radan varressa sijainnut lakkautettu seisake. Se perustettiin Raision Paikkariin vuonna 1928. Seisake lakkautettiin toukokuussa 1972, samaan aikaan kun henkilöliikenne loppui koko rataosuudella. ==Lähteet== Luokka:Varsinais-Suomen lakkautetut rautatieliikennepaikat Luokka:Raision liikenne
Tosi tarina (Lukianos)

Tosi tarina (; ) on Lukianoksen kirjoittama satiiri. Se kertoo sepitetyn matkakertomuksen kirjoittajan matkasta outoihin paikkoihin outojen kansojen pariin. == Sisältö == Lukianoksen teos käsittää kaksi kirjaa. Lukianos aloittaa teoksensa mainitsemalla matkakertomuksia, jotka muka kertovat kirjoittajien vaelluksista, suurista hirviöistä, raaoista muukalaisista ja oudoista elintavoista. Lukianos sanoo heidän valehtelevan, vaikkakaan ei pidä sitä kovin moitittavana -- hänen mukaansa tämä tapa on luonteenomaista myös filosofeille. Hän ilmoittaa haluavansa oman turhamaisuutensa vuoksi myös itse jättää tällaisen kertomuksen jälkipolville. Koska hän ei sanojensa mukaan kuitenkaan ollut kokenut mitään mainittavaa, hänen täytyi valehdella:Lukianos 2003, s. 8. Näin Lukianoksen teos on kaikkea muuta kuin nimensä mukainen ”tosi tarina” -- se on satiiri kaikista ihmeellisistä tosiksi väitetyistä tarinoista. Ensimmäinen kirja kertoo Lukianoksen kumppaneineen aloittamasta suuresta purjehdusmatkasta, joka suuntautui läntiselle valtamerelle. Suuri pyörremyrsky nostaa laivan ilmaan ja vie sen Kuuhun.Lukianos 2003, s. 9–12. Lukianos kertoo muun muassa Kuun ja Auringon asukkaiden välisestä sodasta, joka johtui Aamutähden asuttamista koskevasta kiistasta. Lukuisiin ja erikoisiin sotajoukkoihin kuuluu mm. Korppikotkaratsastajia, Lehtisiipisiä, Kirppuampujia, Tuulenjuoksijoita ja Pilvikentaureja. Auringon joukot voittavat, ja lopuksi solmitaan rauha.Lukianos 2003, s. 13–18. Myöhemmin purjehdusta jatketaan. Laiva joutuu valaan vatsaan. Siellä käydään toinen sota valaan sisälle päätyneiden ja siellä asuvien kansojen kesken.Lukianos 2003, s. 19–31. Teoksen toinen kirja alkaa paolla valaan vatsasta. Seurue sytyttää valaan sisällä olevan metsän palamaan, minkä seurauksena valas kuolee kolmessatoista päivässä.Lukianos 2003, s. 32–33. Tämän jälkeen Lukianoksen seurue päätyy erinäisten vaiheiden kautta Siunattujen saarelle, sankarien maille. Täällä he tapaavat tunnettuja vainajia, kuten Aias, Theseus, Menelaos, Helena ja Homeros.Lukianos 2003, s. 36–40. Lukianos kyselee Homerokselta epäselvistä asioista, kuten tämän kotipaikasta, epäperäisinä pidettyjen teosten alkuperästä, sekä siitä, miksi tämä aloitti Iliaan laulamalla Akhilleuksen vihasta.Lukianos 2003, s. 42. Paikalla on myös filosofeja, kuten Sokrates, Diogenes sekä joukko Epikuroksen seuraajia. Samalla Lukianos pääsee jälleen pilkkaamaan filosofeja: Platon ei ollut paikalla, koska asui kuvitteellisessa kaupungissa, jossa noudatti itse kirjoittamiaan lakeja; stoalaisista paikalla ei ollut ketään, sillä he olivat vielä kiipeämässä hyveen jyrkkää rinnettä; ja akateemikot väittelivät siitä, oliko saarta edes olemassa.Lukianos 2003, s. 40–47. Teoksen loppupuolella päädytään vielä muun muassa unien maailmaan, sekä tavataan Härkäpäitä ja Aasinjalkaisia.Lukianos 2003, s. 48– == Lähteet == == Kirjallisuutta == * Lukianos: Tosi tarina. Teoksessa == Aiheesta muualla == * Lucian: A True Story * Lucian: The True History Luokka:Antiikin kreikkalaiset romaanit Luokka:Lukianoksen teokset
Uni eli Lukianoksen elämänura

Uni eli Lukianoksen elämänura (; ) on Lukianoksen kirjoittama lyhyt esitys omasta elämänurastaan: siitä, kuinka hän valitsi ammattinsa puhujana ja kirjailijana. == Historia == Lukianos on kirjoittanut teoksen noin vuonna 163–164 ja pitänyt todennäköisesti sen puheena kotikaupungissaan Samosatassa. Hieman aiemmin hän oli menestynyt puhujana Galliassa, Ateenassa ja Antiokiassa.Hirvonen, Kaarle: Selitykset teokseen Uni eli Lukianoksen elämänura. Teoksessa Lukianos 1983, s. 114–116. == Sisältö == Lukianos kertoo aluksi poikaiästään. Hän oli juuri lopettanut koulukäynnin, ja ammatinvalinta oli tullut ajankohtaiseksi. Hänen isänsä halusi laittaa hänet enolleen kuvanveistäjän oppiin. Lukianoksen ensimmäinen yritys ammatissa kuitenkin epäonnistui, ja hän sai enoltaan selkäsaunan.Lukianos: Uni 1–4. Tämän jälkeen Lukianos kertoo unesta, jonka hän olisi nähnyt lapsena. Uni on kuitenkin antiikin puheille tyypillisesti sepitetty. Lukianoksen kuvaama uni jäljittelee myyttiä Herakleesta tienhaarassa: aivan kuten Heraklesta olivat houkutelleet tahoilleen naishahmoiset Hyve ja Pahe,Myytti esiintyy muun muassa Ksenofonilla: Muistelmia II 1.21–34. Lukianosta houkuttelevat unessa naisiksi henkilöityneet Kuvantekotaito ja Sivistys.Lukianos: Uni 5–16. Kuvantekotaito ilmenee miesmäisen työläisnaisen hahmossa. Hän puhuu omasta puolestaan sanomalla, että jos Lukianos valitsee hänet, kaikki tulevat ylistämään Lukianosta tämän kätten töiden vuoksi, eivätkä minkään tyhjien asioiden vuoksi. Sivistyksen puheisiin Kuvantekotaito viittaa lörpötyksinä ja joutavuuksina.Lukianos: Uni 7–8. Sivistys puolestaan ilmenee kauniina, viehättävänä ja hienosti pukeutuneena naishahmona. Hän lupaa tutustuttaa Lukianoksen miltei kaikkeen tietämisen arvoiseen, ja koristaa tämän sielun kaikilla hyvillä ominaisuuksilla. Hän lupaa Lukianokselle kunniaa, mainetta, virkoja ja ulkomaanmatkoja puhujankykyjensä ansiosta.Lukianos: Uni 9–13. Lukianos valitsee saman tien Sivistyksen, ja tämä vie hänet lentävillä vaunuilla katsomaan maailmaa. Lopussa Lukianos sanoo kertoneensa unensa, jotta nuoret valitsisivat elämälleen paremman suunnan ja tavoittelisivat sivistystä.Lukianos: Uni 14–18. == Lähteet == == Kirjallisuutta == * Lukianos: Lukianoksen uni. Teoksessa * Lukianos: Uni eli Lukianoksen elämänura. Teoksessa == Aiheesta muualla == * Lucian: The Vision * Lukianos: Somnium () Luokka:Antiikin kreikkalaiset elämäkerrat ja muistelmat Luokka:Lukianoksen teokset Luokka:Omaelämäkerrat
Hangon lintuasema

thumb|Hangon lintuaseman eli Haliaksen päärakennus kuvattuna takapihalta päin keväällä 2013. Hangon lintuasema, lyhyemmin Halias, on Helsingin seudun lintutieteellisen yhdistyksen Tringan ylläpitämä ja vapaaehtoisten lintuharrastajien pyörittämä lintuasema. ==Aseman historia== Asemarakennuksen rakensivat kalastajapariskunta Anders ja Selma Sundström, perustusten muuraus alkoi vuonna 1919. Pariskunta asui Hankoniemellä 1960-luvulle asti, pois lukien toisen maailmansodan ajan, jolloin alue oli venäläisomistuksessa. Lintuharrastajille asemarakennus myytiin 1979 pariskunnan ikääntyessä. Asema perustettiin vuoden 1979 helmikuussa. ==Aseman toiminta== Hangon lintuasema sijaitsee Suomen mantereen lounaisimmassa kärjessä, ja se on Suomen eteläisin lintuasema. Hangon lintuasemalla harjoitetaan rengastustoimintaa ja aktiivista muutontarkkailua. Asemalla on käytössä 12 vakiopikkulintuverkkoa ja vaihtelevasti myös petoverkkoja, joilla lintuja pyydetään rengastettaviksi. Muuttoa seurataan toisen maailmansodan aikana rakennetun tulenjohtobunkkerin päältä. Lisäksi lasketaan paikallisia lintuja. Hangon lintuasemalla kerätystä aineistosta on julkaistu useita tieteellisiä artikkeleita ja aineistoa on käytetty monessa väitöskirjassa. Yksi tärkeimmistä tutkimuskohteista on ollut lintujen muuton ajoittuminen sekä ilmastonmuutoksen vaikutukset siihen. Aseman aineisto on avoimesti saatavilla tutkimuskäyttöön aseman verkkosivuilta. Siihen voi tutustua myös muuttolintuselain Haahkan avulla Hangon lintuasema sijaitsee Metsähallituksen hallinnoimalla Uddskatanin luonnonsuojelualueella, joka on osa Tulliniemen linnustonsuojelualue -nimistä Natura 2000 -aluetta. Lintuaseman alueella liikkuminen on kielletty muilta kuin aseman havainnoitsijoilta. Toimintaan pääsee tutustumaan ottamalla etukäteen yhteyttä asemanhoitajiin. Asemalle järjestetään myös opastettuja retkiä. Erityisesti nuoria lintuharrastajia opastetaan lintujen havainnoinnin, rengastamisen ja lintuasemalla toimimisen käytänteisiin viikonloppuretkillä. == Lähteet == ==Aiheesta muualla== *Hangon lintuaseman verkkosivut Luokka:Lintuasemat Luokka:Suomen tutkimusasemat Luokka:Hangon rakennukset ja rakennelmat Luokka:Hangon luonto
Ateriankorvike

Ateriankorvike on elintarvike, jossa on vain vähän (200-400 kCal) energiaa, ja joka on tarkoitettu korvaamaan kokonainen ateria. Ateriankorvikkeita käytetään laihduttamiseen.Laihdutussanasto Tohtori.fi Ne voidaan jalaa LCD ja VLCD- valmisteisiin. () tarkoittaa niukkaenergiaista ruokavaliota. LCD-valmisteet ovat ateriankorvikkeita, jotka sisältävät enemmän kilokaloreita per ateria kuin VLCD/ENE-tuotteet. Tuotteita voi käyttää pidemmän aikaa painonhallinnassa korvaten niillä 1–3 päivän aterioista, joten ne soveltuvat saavutetun painon ylläpitoon, muutamien kilojen pudotukseen tai muuten vain terveelliseksi aterian tai välipalan korvikkeeksi. Yksi patukka tai juoma on yksi ateria, joten niitä ei pidä syödä aterian lisäksi jälkiruoaksi. LCD-tuotteita käytetään painonhallintaan ja ne ovat vähäenergiaisia (200–400 kcal / ateria), mutta sisältävät kuitenkin hyvälaatuista proteiinia ja elimistölle välttämättömiä rasvahappoja sekä kolmasosan päivittäisestä vitamiini- ja kivennäisainetarpeesta per ateria. == Lähteet == == Aiheesta muualla == *Terveyskirjasto Luokka:Ruokavaliot
Kärpäsen ylistys

__NOTOC__ Kärpäsen ylistys (; ) on Lukianoksen kirjoittama satiiri, joka nimensä mukaisesti ylistää kärpästä eri tavoin. Lukianoksen teos on jaettu 12 lyhyeen osaan. Ensin Lukianos kuvailee ja kehuu kärpäsen ulkomuotoa. Sen siivet ovat hennot ja ne on koristeltu riikinkukon värein. Sen lento on joustavaa ja surina kaunista, päinvastoin kuin eräillä muilla hyönteisillä. Vaikka kärpänen on kuusijalkainen, se kävelee vain neljällä ja käyttää etujalkojaan käsien tavoin kuin ihmiset.Lukianos: Kärpäsen ylistys 1–4. Lukianos käy myös läpi muutamia kohtia, joissa Homeros on runoelmissaan verrannut joitakin asioita kärpäsiin tai kärpäsparveen. Kun Homeros esimerkiksi kuvailee heerosta, hän vertaa tätä kärpäseen, viitaten tällä kärpäsen rohkeuteen, pelottomuuteen ja sinnikkyyteen hyökkäyksissään. ”Näin hän kärpäsen mainitessaan samalla myös koristaa sillä eepoksensa.”Lukianos: Kärpäsen ylistys 5. Suurinta kärpäsen olemuksessa on Lukianoksen mukaan se, että kun kuolleen kärpäsen päälle sirotellaan tuhkaa, se herää uudelleen henkiin. Tämä osoittaa, että myös kärpäsillä on kuolematon sielu.Lukianos: Kärpäsen ylistys 7. Lopussa Lukianos mainitsee muutamia kauniita naisia, jotka on tunnettu nimellä Myia (Kärpänen). Tämä osoittaa, ettei nimeä ole pidetty arvottomana.Lukianos: Kärpäsen ylistys 10–11. == Lähteet == == Kirjallisuutta == === Suomennos === * Lukianos: Kärpäsen ylistys. Teoksessa === Muita käännöksiä ja tekstilaitoksia === * Sisältää kreikankielisen alkutekstin ja englanninkielisen käännöksen. == Aiheesta muualla == * Lucian: The Fly, an Appreciation Luokka:Lukianoksen teokset
Ilanski

Ilanski () on kaupunki Krasnojarskin aluepiirissä Venäjällä. Se sijaitsee Kanin sivujoen Ilankan varrella 279 kilometriä Krasnojarskista itään. Kaupunki on Ilanskin piirin keskus. Sen kautta kulkee Siperian rata (Ilanskajan asema). Eteläpuolelta kaupungin ohittaa Novosibirskin ja Irkutskin välinen M53-valtatie. Asukkaita on 16 200 henkeä (vuonna 2009). Paikkakunta on saanut alkunsa Siperian maantien rakentamisen yhteydessä vuonna 1733. Vuodesta 1822 lähtien Ilanskojen kylä oli Kanskin piirikuntaan kuulunut kuntakeskus. Vuonna 1891 alettiin rakentaa rautatietä. Vuonna 1939 Ilanskista tuli kaupunki. Nykyään Ilanskissa on teräsbetonirakennetehdas, rautatieliikenteen yrityksiä ja puunjalostusteollisuutta. Kaupungissa toimii rautatiemuseo. ==Lähteet== Luokka:Krasnojarskin aluepiirin kaupungit
Zeus tutkittavana

Zeus tutkittavana (; ) on Lukianoksen kirjoittama satiiri, joka käsittelee kreikkalaisen mytologian sisäisiä ristiriitaisuuksia. == Historia == Lukianos on kirjoittanut teoksen noin vuonna 160. Se on saanut vaikutteita Menippoksen tyylistä eli niin kutsutuista menippolaisista satiireista.Hirvonen, Kaarle: Selitykset teokseen Zeus kovilla. Teoksessa Lukianos 1983, s. 117–119. Teos on suomennettu kahdesti: Kaarle Hirvonen suomensi sen vuonna 1983 nimellä Zeus kovilla. Aapo Junkolan suomennos on vuodelta 1996. == Sisältö == Teos on muodoltaan dialogi, jossa keskustelevat Zeus sekä Kyniskos (”koiranpentu”, ”pikku kyynikko”), joka on Lukianoksen itsensä salanimi. Kyniskos pyytää Zeukselta vain yhtä helposti toteutettavaa asiaa, vastausta yhteen kysymykseensä.Lukianos: Zeus tutkittavana 1–3. Keskustelun kuluessa hän päätyy kuitenkin ahdistelemaan Zeusta kysymyksillään yhä enemmän. Kyniskos kysyy aluksi sitä, pitääkö Homeroksen ja Hesiodoksen runojen kuvaus Kohtalottarista paikkansa, toisin sanoen määräävätkö he todella kaikkien ihmisten kohtalot. Zeus myöntää tämän pitävän paikkansa. Kyniskos johtaa tästä sen päätelmän, ettei Zeuksella ja muilla jumalilla ole tällöin mitään määräysvaltaa ihmisten tekemisiin, ja tällöin ihmisten uhrit ja rukouksetkin ovat aivan turhia. Zeus myöntää sen; hän sanookin uhrien olevan vain kunnianosoituksia jumalille, koska he ovat ihmisiä ylempiä.Lukianos: Zeus tutkittavana 4–7. Kyniskos kuitenkin huomauttaa, että tällöinhän jumalatkin ovat vain ihmisten kanssaorjia ja yhtä lailla Kohtalotarten alaisia, eivätkä ihmisiä ylempiä. Zeus vastaa jumalien olevan ylempiä autuutensa takia. Tähän Kyniskos kuitenkin vastaa, ettei kaikkien jumalien, kuten Hefaistos, Prometheus ja Kronos, elämä vaikuta kovinkaan autuaalta.Lukianos: Zeus tutkittavana 7–9. Zeus vastaa, että kohtalo toimittaa kaiken jumalten kautta. Kyniskoksen mukaan jumalat ovat tällöin kuitenkin pelkkiä työkaluja. Sitä paitsi hän epäilee, etteivät Kohtalottaretkaan voi muuttaa sitä, minkä ovat kerran päättäneet.Lukianos: Zeus tutkittavana 10–12. Kun Zeus alkaa hermostua, Kyniskos sanoo, että häntä saa kyllä heittää salamalla, jos se kerran on hänen kohtalonsa -- kuoleman syy ei tällöin olisi Zeus tai salamakaan, vaan Klotho.Lukianos: Zeus tutkittavana 15. Lopuksi keskustellaan vielä ihmisten kohtaloista kuoleman jälkeen. Kyniskos huomauttaa, että jos ihmisten teot ovat kohtalon määräämiä, tällöin heitä ei voi niistä kiittää eikä moittia. Tähän Zeus kieltäytyy enää vastaamasta, ja syyttää Kyniskosta lurjukseksi ja sofistiksi.Lukianos: Zeus tutkittavana 16–19. == Lähteet == == Kirjallisuutta == * Lukianos: Zeus kovilla. Teoksessa * Lukianos: Zeus tutkittavana. Teoksessa == Aiheesta muualla == * Lucian: Zeus Cross-Examined Luokka:Kirjat kreikkalais- roomalaisesta mytologiasta Luokka:Lukianoksen teokset
Kansk

Kansk () on kaupunki Krasnojarskin aluepiirissä Venäjällä. Se sijaitsee Jenisein sivujoen Kanin varrella 247 kilometriä Krasnojarskista itään. Kaupunki on Kanskin piirin hallinnollinen keskus, mutta ei itse kuulu sen yhteyteen, vaan muodostaa erillisen kaupunkipiirikunnan. Kanskin kautta kulkee Siperian rata (Kansk-Jeniseiskin asema) sekä Novosibirskin ja Irkutskin välinen M53-valtatie. Asukkaita on 97 300 henkeä (vuonna 2009). Paikkakunta on saanut alkunsa Jenisein Komarovkan koskien viereen vuonna 1628 rakennetusta pienestä linnoituksesta. Seudun alkuperäisiä asukkaita olivat kotit ja kamassit. Vuonna 1640 linnoitus siirrettiin 43 kilometriä ylemmäs kaupungin nykyiselle paikalle, missä burjaatit tuhosivat sen kahteen kertaan. Vakituinen venäläisasutus syntyi vasta vuonna 1717. 1700-luvun puolivälistä lähtien Kansk oli huomattava kaupan välittäjä. Vuonna 1782 siitä tuli Tobolskin läänin Tomskin alueeseen kuulunut kihlakuntakaupunki. Vuodesta 1823 lähtien se oli Jeniseiskin lääniin kuuluneen piirikunnan keskus. Nykyään Kanskissa on mm. kemian tehdas, puunjalostus- ja koneenrakennusteollisuutta, tekstiilitehdas ja viinatehdas. Kaupungissa toimii teatteri ja vuonna 1912 avattu kotiseutumuseo. ==Lähteet== ==Aiheesta muualla== * Kanskin kaupungin sivusto Luokka:Krasnojarskin aluepiirin kaupungit
Liz White

Liz White (s. 1979 Rotherham, South Yorkshire) on englantilainen näyttelijä. Hän on näytellyt muun muassa poliisi Annie Cartwrightia BBC:n draamasarjassa Life on Mars, joka alkoi tammikuussa 2006. == Aiheesta muualla == * Luokka:Englantilaiset näyttelijät Luokka:Vuonna 1979 syntyneet Luokka:Elävät henkilöt
Marshall Lancaster

Marshall Lancaster (s. 5. lokakuuta 1974 Macclesfield, Cheshire, Englanti) on englantilainen näyttelijä. Hän on esiintynyt muun muassa televisiosarjoissa Coronation Street, Holby Cityn sairaala, The Lakes ja Family Affairs. Lancaster on näytellyt myös DC Skeltonia BBC:n poliisisarjoissa Life on Mars ja Ashes to Ashes. == Aiheesta muualla == * Luokka:Englantilaiset näyttelijät Luokka:Vuonna 1974 syntyneet Luokka:Elävät henkilöt
Kodinsk

Kodinsk () on kaupunki Krasnojarskin aluepiirissä Venäjällä. Se sijaitsee Angarajoen lähellä 735 kilometriä Krasnojarskista koilliseen. Kaupunki on Kežman piirin hallinnollinen keskus. Maantie yhdistää sen Bratskiin. Asukkaita on 14 900 henkeä (vuonna 2009). Paikkakunta on saanut alkunsa vuonna 1977 perustetusta Bogutšanyn vesivoimalaitoksen rakennustyömaan asutuksesta. Vuonna 1989 siitä tuli kaupunki. Keskeneräisen voimalaitostyömaan lisäksi siellä toimii rakennus- ja metsäteollisuutta. Kaupungissa on kulttuuritalo ja museo. ==Lähteet== ==Aiheesta muualla== * Kodinskin kaupungille omistettu sivusto * Kežman piirin sivusto Luokka:Krasnojarskin aluepiirin kaupungit
Meteli.net

Meteli.net on suomalainen musiikkitietopalvelu, joka aloitti vuonna 2001 artisti- ja konserttitietokantana. Pop Media osti palvelun Nemesys:ltä vuoden 2012 syksyllä. Vuoden 2014 alussa sivustoa päivitettiin, jolloin kaikki keikkoihin ja tapahtumiin liittymätön sisältö piilotettiin sekä sivuston käyttöliittymää suoraviivaistettiin. Myös sivuston graafinen ilme muuttui radikaalisti. Aiemmin sivustolta löytyi konserttitietojen lisäksi artistien sekä yhtyeiden diskografioita ja historiaa. Meteli.net uusiutui (tammikuussa 2014) sekä sisällöllisesti että graafiselta ilmeeltään, jolloin mm. mobiiliversio korvattiin pääsivuston dynaamisella versiolla. Sen yhdeydessä aiemmin toimineet sivustot ovat lopettaneet toimintansa, muun muossa klassisen musiikin sivusto Klassinen.fi (avattu 2005), pääsivuston Meteli.mobi mobiiliversio (avattu 2007) sekä Meteli.net Downloads (avattu joulukuussa 2008) digitaalisen musiikin kauppa, lukuun ottamatta festivaaleihin keskittyvää Festarit.fi-sivustoa (2004). == Lähteet == ==Aiheesta muualla== *Meteli.net sivusto *Popmedia.fi sivusto *Festarit.fi sivusto *Nemesys - New Media Systems Ltd Oy Ab *Testissä DRM-vapaa Meteli.net Downloads -nettimusiikkikauppa -artikkeli AfterDawn-sivustolla Luokka:Suomalaiset musiikkisivustot Luokka:Pop Media
Nazarovo

Nazarovo () on kaupunki Krasnojarskin aluepiirissä Venäjällä. Se sijaitsee Obin sivujoen Tšulymin rannalla 239 kilometriä Krasnojarskista länteen. Kaupunki on Nazarovon piirin hallinnollinen keskus, mutta ei itse kuulu sen yhteyteen, vaan muodostaa erillisen kaupunkipiirikunnan. Sen kautta kulkee Atšinskin ja Abakanin välinen rautatie sekä Atšinskin ja Užurin välinen maantie. Asukkaita on 53 200 henkeä (vuonna 2009). Vuonna 1700 syntynyt Nazarovskajan kylä on saanut nimensä ensimmäisestä asukkaastaan. Vuonna 1864 siitä tuli kuntakeskus ja vuonna 1924 piirikeskus. Vuonna 1888 kylän läheltä löydettiin ruskohiiliesiintymä. Vuonna 1925 rakennettiin rautatie, minkä jälkeen paikkakunnalle perustettiin teollisuutta, hiilikaivos ja suuri voimalaitos. Vuonna 1946 Nazarovosta tuli kaupunkimainen taajama ja vuonna 1961 kaupunki. Nykyään Nazarovossa toimii mm. hiilikaivos, voimalaitos sekä metalli- ja elintarviketeollisuutta. Kaupungissa on kulttuuritalo ja museo. ==Lähteet== ==Aiheesta muualla== * Nazarovon kaupungin sivusto Luokka:Krasnojarskin aluepiirin kaupungit
Apollofox

Apollofox on ultrakevyt lentokone (LSA), jota valmistaa Halley Inc. Unkarissa. Apollofox on Suomessa koulutus-, kerho- ja harrastuskäytössä. Apollofox valmistetaan perinteisillä lentokoneen rakennusmenetelmillä. Se soveltuu koulukoneeksi, vesilentokoneeksi ja suksikoneeksi. Apollofoxin saa myös kannuspyöräversiona. Koneen siivet voi taittaa kuljetus- ja varastointiasentoon noin 15 minuutissa, minkä jälkeen kone mahtuu sisäleveydeltään 245 cm tilaan. Koneita on valmistettu yli 150 kappaletta ja myyty Eurooppaan, Amerikkaan ja Afrikkaan. == Aiheesta muualla == * Valmistajan verkkosivut * Suomalaisen maahantuojan sivut Luokka:Ultrakevyet lentokoneet
Vainajien keskusteluja

Vainajien keskusteluja (; ) on Lukianoksen kirjoittama satiiri, joka on nimensä mukaisesti kokoelma kuolleiden henkilöiden käymiä dialogeja. == Sisältö == Keskusteluja on kolmekymmentä. Niissä on mukana sekä erilaisia historiallisia henkilöitä että kreikkalaisen mytologian hahmoja. Keskusteluissa Haadekseen tulijat keskustelevat yleensä joko Haadeen väen, kuten lautturi Kharonin, kanssa tai keskenään. Monissa keskusteluissa esiintyy kyynikkofilosofeja, kuten Menippos, Diogenes ja Krates. Mukana on myös tunnettuja hallitsijoita, kuten Aleksanteri Suuri, Filippos ja Minos. Monissa keskusteluissa teemana on se, että kuoleman jälkeen kaikki ovat tasa-arvoisia ja samassa tilanteessa, vaikka olisivat eläessään olleet mahtavia, rikkaita tai kauniita. Eräässä keskustelussa Kharon käskee Haadekseen tulijoita heittämään pois kaiken mukanaan tuomansa ylimääräisen omaisuuden, jotta he mahtuisivat tämän pieneen lauttaan. Virtaan heitetään niin kyynikon kerjuupussi ja sauva, tyrannin rikkaudet ja turhamaisuus, kauniin pojan kauneus kuin painijan lihaksetkin.Lukianos: Vainajien keskusteluja X. Filippoksen ja tämän pojan Aleksanterin keskustelussa Filippos puolestaan huomauttaa, ettei Aleksanteri voi tällä kertaa kieltää olevansa tämän poika; jos Aleksanteri olisi ollut jonkun jumalan poika Filippoksen sijaan, hän ei olisi nyt kuollut.Lukianos: Vainajien keskusteluja XIV. Keskusteluista on suomennettu kuusi teoksessa Terve, Lukianos! (Otava 1924; merkitty tähdellä) ja kuusi teoksessa Jumalatarten kauneuskilpa ja muita satiireja (Littera 1983; merkitty kahdella tähdellä). Keskusteluihin kuuluvat seuraavat: :I. Diogenes ja Polydeukes ** :II. Vainajien (Kroisos, Midas ja Sardanapalos) kantelu Menipposta vastaan */** :III. Menippos, Amfilokhos ja Trofonios :IV. Hermes ja Kharon ** :V. Pluton ja Hermes :VI. Terpsion ja Pluton :VII. Zenofantos ja Kallidemides :VIII. Knemon ja Damnippos :IX. Simylos ja Polystratos :X. Kharon, Hermes, Menippos ja muita vainajia */** :XI. Krates ja Diogenes :XII. Aleksanteri, Hannibal, Minos ja Scipio :XIII. Diogenes ja Aleksanteri * :XIV. Filippos ja Aleksanteri :XV. Antilokhos ja Akhilleus :XVI. Diogenes ja Herakles * :XVII. Menippos ja Tantalos :XVIII. Menippos ja Hermes ** :XIX. Aiakos, Protesilaos, Menelaos ja Paris :XX. Menippos, Aiakos ja muita vainajia * :XXI. Menippos ja Kerberos :XXII. Kharon, Menippos ja Hermes ** :XXIII. Protesilaos, Pluton ja Persefone :XXIV. Diogenes ja Mausolos :XXV. Nireus, Thersites ja Menippos * :XXVI. Menippos ja Kheiron :XXVII. Diogenes, Antisthenes ja Krates :XXVIII. Menippos ja Teiresias :XXIX. Agamemnon ja Aias :XXX. Minos ja Sostratos == Lähteet == == Kirjallisuutta == * Lukianos: Vainajien keskusteluja. Teoksessa * Lukianos: Vainajien mietteitä. Teoksessa == Aiheesta muualla == * Lucian: Dialogues of the Dead Luokka:Lukianoksen teokset
Šarypovo

Šarypovo () on kaupunki Krasnojarskin aluepiirissä Venäjällä. Se sijaitsee Kuznetskin Alataun alarinteillä Tšulymin sivujokien varrella 414 kilometriä Krasnojarskista länteen. Kaupunki on Šarypovon piirin hallinnollinen keskus, mutta ei itse kuulu sen yhteyteen, vaan muodostaa erillisen kaupunkipiirikunnan, johon kuuluvat myös Dubininon ja Gorjatšegorskin kaupunkimaiset taajamat. Šarypovon kautta kulkee Atšinskin ja Abakanin väliseltä rautatieltä haarautuva sivurata. Kaupungissa on 38 200 ja kaupunkipiirikunnassa 50 800 asukasta (vuonna 2009). Paikkakunta on saanut alkunsa jo 1700-luvulla tunnetusta Šarypovon kylästä. Vuonna 1981 siitä tuli kaupunki. Vuosina 1985–1988 sen nimenä oli Tšernenko Krasnojarskin aluepiirissä syntyneen Konstantin Tšernenkon mukaan. Seudun talous perustuu Berjozovskin ruskohiiliesiintymään ja sitä hyödyntävän voimalaitoksen toimintaan. Kaupungissa on kulttuurikeskus, teatteri ja kotiseutumuseo. ==Lähteet== ==Aiheesta muualla== * Šarypovon kaupungin sivusto Luokka:Krasnojarskin aluepiirin kaupungit